"SETSWANA PUO YA GAE R-3 • Dirisa mefuta e e farologaneng ya go itshwaya diphoso fa o buisa: o buise o boeletsa, o buise o kgaotsa le go ikatisa ka lefoko pele o le buisetsa kwa godimo • Tshameka metshameko ya mafoko, e e tswang mo kitsong ya dikgono tsa puiso le tlotlofoko Puiso ka bobedi kgotsa ka nosi Ditirwana tsa letsatsi le letsatsi tse di amanang le puiso tsa metsotso e le 20, fa ditlhopha tse dingwe di dira puisokaelo le morutabana. Dirisa ditlhangwa tse di itsegeng kgotsa tse di leng mo maemong a puiso ya morutwana ka nosi • Buisa mokwalo wa gago le wa ba bangwe • Buisetsa morutwana-ka-wena kwa godimo • Buisa ka nosi mo maemong a a raraaneng o buisetsa tshedimosetso le go ijesa monate go tswa mo ditlhangweng tse di farologaneng tse di leng teng: dimakasine le dikhomiki, dibuka tse di bonolo tsa ditiragalo tse di senang nnete le tse di nang le nnete, dibuka go tswa mo ditsong tse di farologaneng, le dibuka tse di buisitsweng ka nako ya puisokopanelo TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Medumopuo: (Tiro ya molomo kgotsa tiragatso) • Lemoga le go dirisa medumopuo yotlhe e o e rutilweng go fitlha ga jaana • Lemoga medumo e e thata ya ‘kg’ le ‘tlh’ jaaka mo go ‘kgoma’ le ‘tlhatswa’ le e e sa utlwaleng/e e bonolo, jaaka ‘s’ mo go ‘sona’ • Kgaoganya mafoko a dinokontsi go ya ka dinoko tsa ona jaaka mo go mo-ru-ta-ba-na • Bopa mafoko o dirisa dikgono tsa medumopuo e o e rutilweng monongwaga Tirwana 1 ya Tlhatlhobo e e tlhomameng: Medumopuo: (Tiro ya molomo kgotsa tiragatso/go kwala) • Lemoga le go dirisa medumopuo yotlhe e o e rutilweng go fitlha ga jaana • Lemoga le go dirisa dipaterone tsa mopeleto: jaaka: mme; mmu • Lemoga le go dirisa makaelagongwe: ‘dula fa fatshe’ e na le bokao bo le bongwe le ‘nna fa fatshe’ le malatodi: selelo ke lelatodi la setshego • Lemoga le go dirisa ditlhogo jaaka ( ba- (motho > batho); le megatlana jaaka -ana; -nyana Ditshitsinyo tsa ditirwana tsa Tlhatlhobo e e sa tlhomamang Puiso: (Tiro ya molomo kgotsa tiragatso) Puisokopanelo • Buisang ditlhangwa tsa mekwalo e e godisitsweng le morutabana, jaaka dibuka tse dikgolo tsa ditiragalo tse di nang le nnete le tse e seng tsa nnete, diathikele tsa makwalodikgang, mmuisano le ditlhangwa tsa seileketeroniki (ditlhangwa tsa khomphiutha) Puisokaelo ka ditlhopha • Tshameka metshameko ya mafoko e e tswang mo kitsong ya dikgono tsa puiso le tlotlofoko Puiso ka bobedi kgotsa ka nosi • Buisa mokwalo wa gago le wa ba bangwe • Buisetsa morutwana-ka-wena kwa godimo Tirwana 1 ya Tlhatlhobo e e tlhomameng: Puiso (Tiro ya molomo kgotsa tiragatso) Puisokopanelo • Buisang ditlhangwa tse di kwadilweng, botlhe le morutabana (puisokopanelo) le go buisana ka baanelwa, bothata mo kgannyeng, poloto le melaetsa mo setlhangweng • Dirisa matshwaopono go buisa ditlhangwa tse di supilweng ka ditshwantsho le go simolola go sekaseka setlhangwa go ya ka maikutlo (baamogedi ba tshedimosetso) le se o se akanyang ka setlhangwa se, sk. “Papatso e lebisitswe go bomang? Goreng o akanya jalo?” • Araba mefuta ya dipotso tsa maemo a a kwa godimo tse di ikaegileng ka temana e a e buisitseng, sk. “Fa rralebenkele a ka bo a tlogetse lebenkele le sa tswalwa a bo a ya gae bosigo joo, go ka bo go diragetse eng?” CAPS 125"